rejauldu/bengali-wikipedia huggingface dataset:
আসিয়ের ইয়ারামেন্দি আন্দোনেগি (; জন্ম: ৮ মার্চ ১৯৯০; আসিয়ের ইয়ারামেন্দি নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং স্পেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০০৬ সালে, ইয়ারামেন্দি স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত স্পেনের বয়সভিত্তিক দলের হয়ে খেলার পর, তিনি ২০১৭ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৩ ম্যাচে ১টি গোল করেছেন।   প্রারম্ভিক জীবন  আসিয়ের ইয়ারামেন্দি আন্দোনেগি ১৯৯০ সালের ৮ই মার্চ তারিখে স্পেনের মুত্রিকুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইয়ারামেন্দি স্পেন অনূর্ধ্ব-১৭, স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৬ বছরে ৩১ ম্যাচে অংশগ্রহণ এবং একটি শিরোপা জয়লাভ করেছেন।   পরিসংখ্যান   আন্তর্জাতিক    দল  সাল  ম্যাচ  গোল স্পেন  ২০১৭  ৩  ১ সর্বমোট  ৩  ১   তথ্যসূত্র    বহিঃসংযোগ                        বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:রিয়াল সোসিয়েদাদ বি-এর ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
বদরগঞ্জ সরকারি কলেজ রংপুর বিভাগের রংপুর জেলার বদরগঞ্জ উপজেলার পৌর এলাকার একটি সরকারি মহাবিদ্যালয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স ও ২টি বিষয়ে স্নাতক (সম্মান) কোর্স চালু আছে। ২০২৪ সালের তথ্য অনুযায়ী, এখানে মোট ২০৪৫ জন শিক্ষার্থী অধ্যয়ন করছে।  ইতিহাস ১৯৬৭ সালের ১ জুলাই স্থানীয় বিদ্যানুরাগী ব্যক্তিগণ প্রতিষ্ঠা করেন। প্রথমে উচ্চ মাধ্যমিক কলেজ হিসাবে যাত্রা শুরু হয়। পরে ডিগ্রী পাস কোর্স এবং অনার্স কোর্স চালু হয়। ২০১৮ সালে কলেজটি সরকারি হয়। এমপিও কোড-৯১০১০৭৩২০১। উপলব্ধ কোর্স কলেজটিতে মাধ্যমিক ও উচ্চ মাধ্যমিক শিক্ষা বোর্ড, দিনাজপুরের অধীনে এইচএসসি স্তরে বিজ্ঞান, মানবিক, বাণিজ্য শাখা এবং জাতীয় বিশ্ববিদ্যালয়ের অধীনে ডিগ্রী পর্যায়ে বিএ/বিএসএস, বি.কম, বিএসসি চালু আছে ও অনার্স স্তরে ২টি কোর্স চালু আছে। উচ্চ মাধ্যমিক  বিজ্ঞান  মানবিক   ব্যবসায় শিক্ষা ব্যাচেলর ডিগ্রি (পাস) কোর্স   বিএ (পাস)  বিএসএস (পাস)  বিএসসি (পাস)  বিবিএস (পাস) ব্যাচেলর ডিগ্রি অনার্স কোর্স   বাংলা  ব্যবস্থাপনা অবকাঠামো ভবনের বিবরণ  প্রশাসনিক ভবন-১টি।  একাডেমিক ভবন-৪টি।   মসজিদ ১টি অন্যান্য  বিজ্ঞানাগার ১টি  কম্পিউটার ল্যাব ১টি	  পাঠাগার ১টি  শিক্ষক কনফারেন্স রুম ১টি।  শিক্ষার্থী  ২০২৪ সালের তথ্যানুযায়ী উচ্চ মাধ্যমিক স্তরে ৬০৩ জন, স্নাতক (পাশ) স্তরে ৭৯১ জন, স্নাতক (সম্মান) স্তরে ৬৫১ জন মিলে মোট ২০৪৫ জন শিক্ষার্থী অধ্যায়নরত আছে।  ফলাফল ও র‍্যাংকিং ২০১১ থেকে ২০২৪ পর্যন্ত এইচএসসি পরীক্ষায় মোট ৫১৩৪ জন অংশগ্রহণ করেছে, এর মধ্যে পাস করেছে ৩৭৭৭ জন, ফেল করেছে ১৩৫৭ জন, এ+ পেয়েছে ৫৮ জন, শতকরা পাস করেছে ৭৩.৫৭%, শতকরা এ+ পেয়েছে ১.১৩ %।  ২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৫৬০৬তম, দিনাজপুর বোর্ডে ৮৫৫ তম, রংপুর বিভাগে ৬৩০ তম এবং রংপুর জেলায় ১৭ তম স্থানে রয়েছে।  আরো দেখুন    কারমাইকেল কলেজ  রংপুর সরকারি কলেজ  রংপুর জেলার শিক্ষাপ্রতিষ্ঠানের তালিকা  তথ্যসূত্র  বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার মহাবিদ্যালয় বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয়
নিয়ার: অটোমাটা হচ্ছে একটি একশন রোল-প্লেইং গেম যেটি প্ল্যাটিনাম গেমস তৈরি করেছেন এবং স্কয়ার ইনিক্স তা প্রকাশ করেন প্লেস্টেশন ৪ ও মাইক্রোসফট উইন্ডজ-এ। এই গেম জাপানে মুক্তি পায় ২০১৭ সালের ফেব্রুয়ারিতে, এবং পরের মাসে সারা বিশ্বে। নিয়ার: অটোমাটা হচ্ছে "নিয়ার" নামের একটি ২০১০ সালে তৈরিকৃত ভিডিও গেমের (যেটি ড্রাকেনগার্ড সিরিজের একটি স্পিন-অফ বা অানুষাঙ্গিক ভাগ) সিকুয়েল বা উত্তর ভাগ। এই গেমটি মেশিন (যেগুলি ভিনদেশী অাক্রমনকারীদের দ্বারা তৈরি) এবং বাকি মানুষত্বের মাঝে এক ধরনের যুদ্ধের মাঝে স্থান নেয়। এই গেমের গল্পটি একটি যুদ্ধরত অ্যান্ড্রয়েড, তার সাথী ও একজন নির্বাসিত অ্যান্ড্রয়েডকে অনুসরণ করে। এ গেমটি রোল-প্লেয়িং ও একশন-বেজড কম্ব্যাট  নিয়ার এর সমান গেমপ্লে অনুসরণ করে।  গেমটির উৎপাদন শুরু হয় ২০১৪ সালে সিরিজের তৈরীকর্তা ইয়োকো টারো, প্রকাশক ইয়োসুকে সাইটো এবং কেঈচি ওকাবে ও কেইগো হোকাশী নামের দুই সংগীত রচয়ীতাদের সাথে, যারা তাদের নিজ পদে ফিরে অাসে। একইভাবে, তাদের মধ্যে উল্লেখযোগ্য স্কয়ার ইনিক্সের চিত্রশিল্পী অাঁকিহিকো ইয়োশিডা, যাকে ক্যারেক্টার ডিজাইনের দায়িত্ব দেয়া হয়। গেমটির গল্পটি ইয়োকোর অাগের সাহিত্যের ভাব এর থেকে নেয়া হয়েছে, যেমন মানুষের মারার প্রবল ইচ্ছা; একইভাবে নির্গমিত সমস্যা সম্পর্কে; যেমন পূর্ব-সংস্কার এর সাথে মুখোমুখি হওয়া এবং কঠোর অবস্থা থেকে নিজেকে বাঁচানো। উৎপাদনের লক্ষ্য ছিলো একটি নিয়ার গেম তৈরি করা যেটি একটি সম্পূর্ণ অাসল তবে একইভাবে ভালো কম্ব্যাট সিস্টেম এর সমান হবে। প্রোজেক্টটি প্ল্যাটিনাম গেমস এর ডেভেলপারদের কাছে সম্পূর্ণ নতুন হবার কারণে তাদের অনেক বাঁধা অতিক্রম করতে হয়েছে গেমটির গেমপ্লে ও তার মধ্যে অন্তর্গত খোলা পরিবেশ নির্মাণ করতে।  গ্যালারী  প্রকাশের পর নিয়ার: অটোমাটা উত্তম সমালোচনার সম্মুখীন হয়। সমালোচকরা গেমটির ভাব, মিউজিক ডিজাইন, কম্ব্যাট সিস্টেম ও অনেকগুলি গেমপ্লের রীতির সংমিশ্রন; এবং ভিডিও গেম এর মাধ্যমে গেমটির গল্প বলার ব্যাপারে প্রশংসা করেছেন। তবে, তারা গেমটির গ্রাফিক্স ও টেকনিকাল সমস্যার উপর সমালোচনা করেছেন। ২০১৮ সালের মার্চ মাসের মধ্যে গেমটি দুই কোটি ৫০ লক্ষ কপি সারা বিশ্বে বিক্রি করে।  বিষয়শ্রেণী:উইন্ডোজ গেম বিষয়শ্রেণী:২০১৭-এর ভিডিও গেম বিষয়শ্রেণী:অস্তিত্ববাদী কাজ বিষয়শ্রেণী:একক খেলোয়াড় ভিডিও গেম
দাইয়ুস বা দাইউস () হল আরবি-ধাতুমুল হতে আগত একটি পরিভাষা, যার দ্বারা এমন ব্যক্তিকে বোঝায়, যে তার আত্মীয় স্বজন বা দাম্পত্য সঙ্গীর আশালীন আচরণের ব্যাপারে উদাসীন বা সহনশীল। আরও স্পষ্টভাবে বললে এর দ্বারা এমন পুরুষকে বোঝায়, যার মধ্যে তার পরিবারের নারী সদস্যদের প্রতি পিতৃসম ও তার স্ত্রীর প্রতি পৌরুষেয় নিরাপত্তা প্রদানের যে অহংবোধ (গাইরাহ অর্থাৎ প্রতিরক্ষামূলক ঈর্ষা) তাতে তার ঘাটতি থাকে।Sallo, Ibrahim Khidhir. "A Sociolinguistic Study of Sex Differences in Mosuli Arabic in Mosul-Iraq." ইংরেজিতে শব্দটির বিভিন্নরকম প্রতিবর্ণীকরণ হয় এবং ইংরেজি ভাষায় এর পারিভাষিক শব্দ হল cuckold বা wittold (অসৎপতি)।  হাদিস কুরআনে না, কিন্তু হাদিসে দাইয়ুস শব্দটির উল্লেখ রয়েছে,  তথ্যসূত্র  বিষয়শ্রেণী:আরবি শব্দ ও বাক্যাংশ বিষয়শ্রেণী:লিঙ্গ ও ইসলাম বিষয়শ্রেণী:ইসলামে যৌনতা বিষয়শ্রেণী:ইসলামে শালীনতা
বাওয়ান সিংহ একজন ভারতীয় রাজনীতিবিদ এবং ভারতীয় জনতা পার্টির সদস্য। সিংহ গোন্ডা জেলার কাটরা বাজার (বিধানসভা কেন্দ্র) থেকে উত্তর প্রদেশ বিধানসভার সদস্য । My NetaJP MLA's son, 4 others jailed in murder caseBJP MLA's brother, son declared fugitives তিনি তাঁর পিতা প্রয়াত বিধায়ক শ্রী রামের উত্তরসূরি।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
কোয়াড সিটিজ মার্কিন যুক্তরাষ্ট্রের আইওয়া ও ইলিনয় অঙ্গরাজ্যের পাঁচটি (আদিতে চারটি) শহরের সমন্বয়ে গঠিত অঞ্চল। এগুলো হলো- দক্ষিণ-পূর্ব আইওয়ার ড্যাভেনপোর্ট ও বেটেনডর্ফ এবং উত্তর-পশ্চিম ইলিনয়ের রক আইল্যান্ড, মোলিন ও পূর্ব মোলিন। http://www.quadcities.com/ এই শহরগুলো একত্রে কোয়াড সিটিজ মেট্রোপলিটন এলাকা গঠন করে, ২০১৩ সালের হিসাব অনুযায়ী যার জনসংখ্যা ছিল ৩,৮৩,৭৮১।  ইতিহাস  প্রারম্ভিক ইতিহাস  ইউরোপীয়রা বসতি স্থাপন করার পূর্বেই নদীগুলোর মোহনা আদিবাসীদের আকৃষ্ট করতে শুরু করে। হাজার বছর ধরে তারা নদীর তীরকে বসবাসের জায়গা হিসেবে নির্বাচন করত। ইউরোপীয়রা যখন এখানে আগমন করে, তখন সক ও ফক্স গোত্রের মানুষ বসবাস করত। "সকেনাক" ছিল সক গোত্রের প্রধান গ্রাম। ঊনবিংশ শতকে এখানে যুদ্ধপ্রধান ব্ল্যাক হক জন্মগ্রহণ করেন। ১৮৩২ সালের ব্ল্যাক হক যুদ্ধে যুক্তরাষ্ট্র সক গোত্রকে পরাজিত করে। তখন সক গোত্রপ্রধান কেওকুক এবং মার্কিন জেনারেল উইনফিল্ড স্কট চুক্তি স্বাক্ষর করেন। এর ফলে আদিবাসীরা ২৪,০০০ বর্গকিলোমিটার এলাকা যুক্তরাষ্ট্রের হাতে সমর্পণ করতে বাধ্য হয়। ব্ল্যাক হক ঐতিহাসিক উদ্যানে সকদের বীরত্বগাথা সুন্দরভাবে পরিস্ফুটিত হয়েছে।  যুক্তরাষ্ট্রে শিল্প বিপ্লব ক্রমশ প্রগতি পেতে থাকলে শিল্পোদ্যোক্তারা মিসিসিপি নদীকে জলশক্তির উৎস হিসাবে ব্যবহারের সম্ভাবনা পর্যবেক্ষণ করেন। তারা জলশক্তি ও নদীপথে পরিবহনের সহজলভ্যতার বিষয়টি বিবেচনা করে কোয়াড সিটিজ এলাকায় উন্নয়নের জন্য আগমন করেন। ১৮৪৮ সালে জন ডির মোলিনে লাঙল ব্যবসা স্থানান্তরিত করেন। ১৮৬৮ সালে এই ব্যবসাটি ডির অ্যান্ড কোম্পানির অধীনে স্থানান্তরিত হয়। বর্তমানে ডির অ্যান্ড কোম্পানি কোয়াড সিটিজ এলাকার সর্বোচ্চ কর্মসংস্থানদাতা।  ১৮৫৬ সালে ড্যাভেনপোর্ট ও রক আইল্যান্ডকে সংযোগকারী রেলপথ নির্মিত হয়। রক আইল্যান্ড রেলপথ কোম্পানি এটি প্রতিষ্ঠা করে। ধীরগতির ফেরি ব্যবসার কদর এর ফলে পড়ে যেতে থাকে। বাষ্পীয়পোতগুলোর অধিপতিরা এই রেলসড়কগুলোকে তাদের ব্যবসার পথে হুমকি হিসেবে বিবেচনা করেন। ১৮৫৬ সালের ৬ মে, সেতুর নির্মাণকাজ সম্পন্ন হওয়ার কয়েক মাস পর একজন রাগান্বিত হয়ে রেলসড়কের সাথে এফফি অ্যাফটন জলযানের ধাক্কা লাগিয়ে দেন। এফি অ্যাফটনের মালিক জন হার্ড ক্ষতিপূরণ চেয়ে রক আইল্যান্ড রেলপথ কোম্পানির বিরুদ্ধে মামলা করেন। তখন রক আইল্যান্ড রেলপথ কোম্পানি আব্রাহাম লিংকন-কে তাদের আইনজীবী নিযুক্ত করে। লিংকন মামলাটিকে সুপ্রিম কোর্ট পর্যন্ত নিয়ে জিতে যান। ফিলিপ সুইটার লিংকনের একজন বিশেষজ্ঞ সাক্ষী ছিলেন। এই মামলা লিংকনের কর্মজীবনের মোড় ঘুরিয়ে দেয়।  তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের শহর
মোহাম্মদ নাসিরউদ্দীন (২০ নভেম্বর ১৮৮৮ – ২১ মে ১৯৯৪) মুসলিম বাংলার সাময়িক পত্র, সাংবাদিকতা ও সাহিত্য আন্দোলনের পথিকৃৎ এবং বিশিষ্ট সম্পাদক। তিনি বাংলা ১২৯৫ সনের ৩ অগ্রহায়ণ (২০ নভেম্বর ১৮৮৮) বর্তমান চাঁদপুর জেলার পাইকারদী গ্রামে জন্মগ্রহণ করেন।বাংলাপিডিয়া   কর্মজীবন  পেশাগত জীবনে প্রথমে তিনি স্বল্প বেতনে স্টিমার কোম্পানির স্টেশন মাস্টারের সহকারী এবং পরে বীমা কোম্পানির প্রতিনিধি হিসেবে কাজ করেন। এছাড়াও তিনি তার কর্মজীবনে ছিলেন বাংলা একাডেমির ফেলো এবং জাতীয় জাদুঘর ও নজরুল ইনিস্টিটিউটের ট্রাস্টি বোর্ডের চেয়ারম্যান।   সাংবাদিকতা  প্রথম জীবনে ইন্স্যুরেন্স কোম্পানিতে চাকরি করলেও কলকাতায় গিয়ে সাংবাদিকতা পেশাকে বেছে নেন।মোহাম্মদ নাসিরউদ্দীনের ১৩১তম জন্মবার্ষিকী, দৈনিক প্রথম আলো, ২০ নভেম্বর ২০১৯, পৃষ্ঠা ৪ ১৯১৮ সালের ২ ডিসেম্বর তিনি কলকাতা থেকে সম্পূর্ণ নিজ উদ্যোগে ও সম্পাদনায় প্রকাশ করেন সচিত্র সাহিত্য পত্রিকা মাসিক সওগাত। ১৯২৬ সালে তিনি "সওগাত সাহিত্য মজলিশ" সৃষ্টি করেন। ১৯৩৩ সালে তিনি আরও প্রকাশ করেন বার্ষিক সওগাত। একই বছর সওগাত কালার প্রিন্টিং প্রেস নামে একটি ছাপাখানা স্থাপন করেন। এছাড়াও তিনি প্রকাশ করেন সাপ্তাহিক সওগাত (১৯৩৪), সচিত্র মহিলা সওগাত (১৯৩৭), শিশু সওগাত এবং ১৯৪৭ সালে প্রকাশ করেন সচিত্র সাপ্তাহিক বেগম পত্রিকা।   পুরস্কার ও সম্মাননা   ১৯৮৯ সালে তাকে তার জন্মশতবর্ষপূর্তি উপলক্ষ্যে জাতীয়ভাবে সংবর্ধিত করা হয়। তার অন্যান্য উল্লেখযোগ্য পুরস্কার হল একুশে পদক, স্বাধীনতা দিবস পুরস্কার, বাংলা একাডেমির সম্মাননা পুরস্কার এবং ঢাকা মিউনিসিপ্যাল কর্পোরেশন পদক। উল্লেখ্য যে, ১৯৭৬ সাল থেকে কবি সাহিত্যিকদের জন্য প্রবর্তন করা হয়েছে তার নামাঙ্কিত স্বর্ণপদক।   মৃত্যু   ১০৫ বছর বয়সে ১৯৯৪ সালের ২১ মে (৭ জ্যৈষ্ঠ ১৪০১) ঢাকায় মৃত্যুবরণ করেন।   তথ্যসূত্র   বহিঃসংযোগ  বিষয়শ্রেণী:বাঙালি সাহিত্যিক বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী সাংবাদিক বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:সাংবাদিকতায় স্বাধীনতা পুরস্কার বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:১৮৮৮-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:বাংলা একাডেমির সম্মানিত ফেলো বিষয়শ্রেণী:চাঁদপুর জেলার ব্যক্তি বিষয়শ্রেণী:২০শ শতাব্দীর সাংবাদিক বিষয়শ্রেণী:একুশে পদক বিজয়ী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশী শতবর্ষী ব্যক্তি
thumb|নাগশংকর মন্দির  নাগশংকর মন্দির আসাম-এর শোণিতপুর জেলাত অবস্থিত একটি ঐতিহ্যমণ্ডিত শিব মন্দির। শোণিতপুর জেলার প্রধান শৈব পীঠস্থানসমূহের মধ্যে নাগশংকর মন্দির অন্যতম। দৈনিক যথা রীতি এই মন্দিরে পূজা-অর্চনা করা হয়। মন্দিরটির নামে এই অঞ্চলটির নামও নাগশংকর হয়েছে। শোণিতপুর জেলার সদর শহর তেজপুর থেকে নাগশংকর মন্দিরের দূরত্ব ৫৮ কিলোমিটার। ৫২ নং জাতীয় সড়ক থেকে দক্ষিণে এক কিলোমিটার ভিতরে নাগ শঙ্কর মন্দিরের অবস্থান। যোগাযোগের সু-ব্যবস্থার জন্য এই মন্দিরে বছরে বার মাস ভক্তের ভিড় পরিলক্ষিত হয়http://onlinesivasagar.com/tourism/nagsankar-temple.php। মন্দির চৌহদ্দিতে অবস্থিত একটি প্রকাণ্ড জলাশয়ে থাকা শতায়ু গরকা মাছগুলিও মন্দিরটির পর্যটন ব্যবস্থায় অবদান যুগিয়েছে। শিবের সহচর বলে গণ্য করা এই মাছগুলিকে প্রতিদিনে মন্দিরের প্রসাদ এবং ভোগ অর্পণ করা হয়। দর্শনার্থীরাও মাছগুলিকে প্রসাদ দেওয়া পরিলক্ষিত করে। বর্তমানে মন্দিরের সৌন্দর্য বৃদ্ধির ক্ষেত্রে মন্দির পরিচালনা সমিতি বিশেষ উদ্যোগ হাতে নিয়েছে। বিলুপ্তপ্রায় প্রজাতির মাছসমূহের সংরক্ষণের জন্য প্রকৃতিপ্রেমী স্বেচ্ছাসেবী সংগঠনর সহযোগিতায় এই মন্দিরে বিশেষ ব্যবস্থা হাতে নেওয়া হয়েছে। আসামের চারিদিকের বিভিন্ন স্থানের যাত্রীর দৈনিক এই মন্দিরে সমাগম হয়। প্রতি বছরে শিবরাত্রি এবং বহাগের গোঁসাই বিহুতে এই মন্দিরে বড়ো মেলা অনুষ্ঠিত করা হয়।  নাগশংকর মন্দিরের ইতিহাস এবং কিংবদন্তি: মন্দিরটির উৎপত্তির কিংবদন্তি অনুসারে ভগবান বিষ্ণুর খণ্ডিত করা দেবী সতীর নাভি অংশ এই মন্দিরে পড়েছিল। এই নাভি অংশ পড়া স্থানে শিবলিঙ্গ স্থাপন করে পরবর্তী সময় মন্দির স্থাপন করা হয়। অন্য এক কিংবদন্তি অনুসারে শোণিতপুরে রাজত্ব করা বাণাসুর বিশ্বনাথে দ্বিতীয় কাশী স্থাপন করতে চান এবং সেইজন্য ১০০০ শিবলিঙ্গ স্থাপন করেছিলেন। পরে মহাদেব দ্বিতীয় কাশী পরিদর্শন করতে এসে একটি শিবলিঙ্গ কম দেখতে পান এবং মনের দুঃখে শুয়ে পড়ায় এই স্থানে মহাদেবের নাভি স্পর্শ হয়। পরে এই স্থানে শিবলিঙ্গ স্থাপন করে পূজা-অর্চনা করে আসা হয়েছে। অন্য এক জনশ্রুতি মতে পাণ্ডবদের পুরোহিত ধৌম্য মুণি এই নাভিচিহ্নতে শিবের আরাধনা করেছিলেন। পাণ্ডবরা অজ্ঞাতবাসের কালে ধৌম্য মুনিকে সাথে পান এবং তাঁদের পুরোহিত হিসাবে সাথে নিয়ে যান। তার পর থেকে অনেকদিন পর্যন্ত এই স্থানে পূজা-অর্চনা লোপ পায়। খ্রিস্টিয় চতুর্থ শতকের আগভাগে জিতারী বংশের রাজা প্রতাপ সিংহ এই মন্দিরের পুনরুদ্ধার করেন। সেই শতকের শেষভাগে নাগশংকর বা নগাক্ষ রাজা এই মন্দিরে নিয়মিত পূজা অর্চনা করেছিলেন বলে জানা যায়। রাজা নগাক্ষ এই মন্দিরের প্রধান পৃষ্ঠপোষক ছিলেন।পবিত্র আসাম - সম্পাদক : ড°মহেশ্বর নেওগ, প্রকাশক : ড° প্রদীপ ভূঞা, প্রধান সম্পাদক আসাম সাহিত্য সভার হৈ, প্রথম প্রকাশ : ১৯৬০সাল এই রাজার পরে পুনরায় অনেক বছর পর্যন্ত এই মন্দিরের পূজা-সেবা বন্ধ হয়ে পড়ে। এরপরে আহোম স্বর্গদেউ চুচেনফা ১৪৮০ খ্রিস্টাব্দে এই মন্দিরের পুনরায় নির্মাণ করেন এবং মন্দিরের নামে দেবোত্তর জমি ৮৩৩ বিঘা দান করেন। এই মন্দিরের মধ্যে গহ্বরের জলে শিবলিঙ্গ স্থাপন করা আছে। তদুপরি বিষ্ণুমূর্তি, যোনিকুণ্ড, শালগ্রামের মূর্তি স্থাপন করা আছে।ডঃ নির্মলপ্রভা বরদলৈ, শিব, পৃষ্ঠা-৩৫৫-৩৫৬, লয়ার্ছ বুক স্টল নাগশংকর মন্দিরে পূজা-অর্চনা করে অভীষ্ট সিদ্ধি হয় বলে জনমানসে দৃঢ় বিশ্বাস আছে।  তথ্যসূত্র:  বহিঃসংযোগ    বিষয়শ্রেণী:শোণিতপুর জেলা বিষয়শ্রেণী:আসামের ধর্মীয় স্থান বিষয়শ্রেণী:হিন্দু মন্দির
জয়পুরহাট সিদ্দিকীয়া কামিল (এম এ) মডেল মাদ্রাসা রাজশাহী বিভাগের জয়পুরহাট জেলার সদর উপজেলার একটি আলিয়া মাদ্রাসা। ১৯৬৫ সালে প্রতিষ্ঠিত এই মাদ্রাসা বর্তমানে ইসলামি আরবি বিশ্ববিদ্যালয় অধিভুক্ত একটি অনার্স মাদ্রাসা। এখানে ফাজিল ও কামিল শ্রেণীতে আল কুরআন, আল হাদিস, দাওয়াহ প্রভৃতি বিভাগ নিয়ে অনার্স করার সুযোগ রয়েছে। এই মাদ্রাসার বর্তমান অধ্যক্ষের নাম মাওলানা আব্দুল মতিন।<ref>{{ওয়েব উদ্ধৃতি|ইউআরএল=http://archive1.ittefaq.com.bd/wholecountry/2017/04/02/109719.html|   ইতিহাস  জয়পুরহাট সিদ্দিকীয়া কামিল মডেল মাদ্রাসা ১৯৬৫ সালের ১ জানুয়ারি স্থানীয় ব্যক্তিদের প্রচেষ্টায় প্রতিষ্ঠিত হয়। এরপর প্রতিষ্ঠার বহুদিন পরে ১৯৯৫ সালের ১ জুলাই মাদ্রাসাটি বাংলাদেশ সরকার কর্তৃক  অনুমোদন লাভ করে। বর্তমানে এটি একটি পূর্ণাঙ্গ মাদ্রাসা। ২০০৬ সাল থেকে ২০১৬ সাল পর্যন্ত উচ্চ শিক্ষার জন্য এই মাদ্রাসা ইসলামী বিশ্ববিদ্যালয়, বাংলাদেশের অধিভুক্ত ছিলো, ২০১৬ সালের পর থেকে এটা ইসলামি আরবি বিশ্ববিদ্যালয়ের অধিভুক্ত।   শিক্ষা কার্যক্রম  জয়পুরহাট সিদ্দিকীয়া কামিল মাদ্রাসাকে দাখিল ও আলিম পরীক্ষায় ফলাফলের দিক থেকে শীর্ষস্থানে দেখা যায়। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে।   তথ্যসূত্র   বিষয়শ্রেণী:জয়পুরহাট জেলার আলিয়া মাদ্রাসা বিষয়শ্রেণী:জয়পুরহাট জেলার শিক্ষাপ্রতিষ্ঠান বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত বিষয়শ্রেণী:জয়পুরহাট জেলার মহাবিদ্যালয় বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কামিল মাদ্রাসা
হুসিক সান্টুরিয়ান (১০ই মে ১৯২০- ১ই ফেব্রুয়ারি,২০১১) আর্মেনিয়ান অ্যাপোস্টলিক চার্চের একজন আর্চবিশপ ছিলেন।  তুরস্কে জন্মগ্রহণ করা আজাট সান্টুরিয়ান, ১৯৭৪ সালে সোভিয়েত আর্মেনিয়ায় চলে এসেছিলেন। ১৯৫৬ সালে আর্মেনিয়ান অ্যাপোস্টলিক চার্চের জন্য সান্টুরিয়ানকে পুরোহিত এবং হুশিক নামটি উপাধিস্বরূপ দেওয়া হয়েছিল।   তিনি মাদার সি অব হোলি এছমিয়াডজিন জানিয়েছিলেন যে ১ ফেব্রুয়ারি, তাঁর এমিনেন্স আর্চবিশপ হুসিক সান্টুরিয়ান তাঁর চিরন্তন বিশ্রামে প্রবেশ করেছিলেন। তিনি ব্রাদারহুড অফ হলিচিয়ায়াডজিনের সিনিয়র সদস্য ছিলেন। তিনি ছিলেন ৯১ বছর বয়সী। তাঁর এমিনেন্স আর্কবিশপ তাঁর মৃত্যুর আগ পর্যন্ত সেন্ট গায়েনের মঠ থেকে ডাক্তার এবং নানদের সহানুভূতিশীল যত্নের অধীনে ছিলেন।  আর্চবিশপ হুসিক সান্টোরিয়ান (ব্যাপটিসমাল নাম আজাত) ১৯২০ সালে সেবাস্তিয়া (তুরস্ক) শহরে জন্মগ্রহণ করেছিলেন। তিনি যখন ৫ বছর বয়সে তার বাবা-মাকে হারিয়েছিলেন এবং মিস ইয়াগবসনের "ট্র্যাচনটস বুইন" বাচ্চাদের বাড়ির তত্ত্বাবধানে জেবালে (লেবানন) বড় হয়েছিলেন। তিনি তাঁর পড়াশোনা শেষ করেন এবং ১৯৩৫ সালে জেবালের বাচ্চাদের বাড়িতে অবস্থান করেন এবং যান্ত্রিক কলা বিষয়ে কোর্স করতে জেরুজালেমে জার্মান শিশুদের বাড়িতে চলে আসেন। ১৯৩৮ সালে তিনি সেখান থেকে স্নাতক হন।  তিনি ১৯৩৯ সাল থেকে ১৯৪৫ সাল পর্যন্ত জেরুজালেমে একজন শিক্ষক এবং কেরানি হিসাবে কাজ করেছিলেন।  ১৯৪৭ সালে তিনি আর্মেনিয়ায় চলে এসেছিলেন এবং ১৯৫৩ সাল পর্যন্ত তিনি তাঁর পেশায় বিভিন্ন প্রতিষ্ঠানে কাজ করেছেন।  ১৯৫৩ সালে তিনি হলভোরিয়ান থিওলজিকাল সেমিনারে মাদার সি অব হলি এছমিয়াডজিনে প্রবেশ করেন। তিনি ১৯৫৫ সালে সেমিনারি থেকে স্নাতক হন এবং ডায়োকনেটে নিয়োগ পান।  ১৯৫৬ সালের ফেব্রুয়ারিতে তাঁকে একজন ব্রহ্মচারী পুরোহিত হিসাবে নিয়োগ দেওয়া হয়েছিল এবং হুসিকের পুরোহিতের নাম দেওয়া হয়েছিল। তাঁর অধ্যাদেশের পরে, তাকে মাদার সের শিল্প সংগ্রহের পরিচালক হিসাবে দায়িত্ব দেওয়ার জন্য নিয়োগ দেওয়া হয়েছিল।  ১৯৫৯ সালে তিনি আরচিমন্ড্রিট (ভার্দাপেট) পদমর্যাদা লাভ করেন।  ১৯৬১ সালে তিনি আর্মেনিয়া ত্যাগ করেন আজারবাইজানের বাকুর ডায়োসিসের আর্মেনিয়ান প্রাইমেট হিসাবে দায়িত্ব পালন করার জন্য।  ১৯৬২ সালের অক্টোবরে তিনি পবিত্রতা ভাস্কেন আই দ্বারা বিশপ হিসাবে পবিত্র হন He তিনি পেন্টিফিকাল এনসাইক্লিকাল অফ হিজিনেস ভাসকেন আই দ্বারা আর্কবিশপ পদে উন্নীত হন was  ১৯৫৬ সালে তিনি মাদার ক্যাথেড্রালের গ্র্যান্ড স্যাক্রিস্টানের সহকারী হিসাবে নিযুক্ত হন।  ১৯৭২ সাল থেকে, তিনি ২০০০ সালের অবধি মাদার ক্যাথেড্রালের গ্র্যান্ড স্যাক্রিস্টান হিসাবে হলি এচমিয়াডজিনের মাদার সি-এ দায়িত্ব পালন করেছিলেন।  তাঁর একনিষ্ঠ সেবার জন্য, পবিত্রতা কারেকিন ২ য়, সমস্ত আর্মেনিয়ানদের সুপ্রিম প্যাট্রিয়ার্ক এবং ক্যাথলিকরা অনুদান প্রদান করে  তথ্যসূত্র  বিষয়শ্রেণী:২০১১-এ মৃত্যু বিষয়শ্রেণী:১৯২০-এ জন্ম
বজলুর রহমান নিচের ব্যক্তিরাও হতে পারেন:   বজলুর রহমান, বাংলাদেশের সাংবাদিক এবং মুক্তিযোদ্ধা ছিলেন।  বজলুর রহমান (সাঁতারু) (জন্ম ১৯৫৯), বাংলাদেশি সাঁতারু যিনি ১৯৮৮ সালে অলিম্পিকে অংশ নিয়েছিলেন।  বজলুর রহমান (সাংবাদিক) (১৯৪১–২০০৮), বাংলাদেশি লেখক এবং সাংবাদিক। সাংবাদিকতায় বিশেষ অবদানের জন্য যিনি ২০১২ সালে স্বাধীনতা দিবস পুরস্কার লাভ করেন।   আরও দেখুন    এ কে এম বজলুর রহমান, বাংলাদেশের মুক্তিযুদ্ধা, রাজনীতিবিদ ও ভাষাসৈনিক।  বজলুর রহমান বাদল (১৯২১/১৯২২ – ১৯ আগস্ট ২০১৮) বাংলাদেশি লোক নৃত্যশিল্পী যিনি ২০১৭ সালে স্বাধীনতা দিবস পুরস্কার পেয়েছিলেন।
ক্লাব দেপোর্তিভো মুক্সেস যেটি সংক্ষেপে সি.ডি. মাক্সেস নামে পরিচিত, এটি মেক্সিকোর পেশাদার ফুটবল খেলোয়াড়দের একটি ক্লাব যেখানে এলজিবিটি সম্প্রদায়ভুক্ত মানুষেরা খেলার সুযোগ পান। এই দলটি মূলত মেক্সিকোর ক্লাবভিত্তিক ফুটবল প্রতিযোগীতা লিগা টিডিপিতে খেলে। ক্লাবটি মেক্সিকো সিটির ভেনুস্তিয়ানো কারাঞ্জায় অবস্থিত। এই ক্লাবকে প্রথম পেশাদার মেক্সিকান এলজিবিটি সম্প্রদায়ের ফুটবল খেলোয়াড়দের দ্বারা গঠিত একটি সংঘবদ্ধ ফুটবল দল হিসেবে ঘোষণা করা হয়েছে।    ইতিহাস  ক্লাব দেপোর্তিভো মুক্সেস বা সি.ডি. মাক্সেস দলটি ২০১৮ সালে প্রতিষ্ঠিত হয়েছিল। এই দলের প্রাথমিক লক্ষ্য ছিল ফুটবলের ক্রীড়াক্ষেত্রে এলজিবিটি সম্প্রদায়ের অন্তর্ভুক্তি বৃদ্ধি। সেসময় ক্রীড়াক্ষেত্রে এলজিবিটি সম্প্রদায়ের কোনও  ক্লাব ছিল না। পাশাপাশি সামাজিক ক্ষেত্রে এলজিবিটি গোষ্ঠীগুলি যেন প্রচারের আলোয় আসতে পারে, সেই উদ্দেশ্যে কাজ করা ছিল এই দলের অন্যতম লক্ষ্য।  এই ফুটবল দলটি মেক্সিকো শহরের অপেশাদার লীগ প্রতিযোগিতায় অংশগ্রহণ করত।   ২০২০ সালে দলটি মেক্সিকান ফুটবল ফেডারেশনে যোগ দেয়, পরবর্তীকালে, ক্লাবটি লিগা টিডিপিতে নিবন্ধিত হয় এবং গ্রেটার মেক্সিকো সিটির অন্যান্য কিছু ক্রীড়া দলের সাথে চতুর্থ স্তরভুক্ত দল হিসাবে স্বীকৃতি পায়।   ২০২০ সালের ২৫ সেপ্টেম্বর তারিখে, দলটি তাদের প্রথম ফুটবল ম্যাচে অংশগ্রহণ করে। সেই ম্যাচে দলটি তাদের প্রতিযোগী দল মুক্সেস এফসি পলিটেকনিকোকে ০–৪ স্কোরে পরাজিত করে। দলের অন্যতম খেলোয়াড় পাবলো দে লা রোসা ক্লাবের পেশাদার প্রতিযোগিতার এই প্রথম ম্যাচে সর্বপ্রথম গোলটি করেন।    তথ্যসূত্র   বিষয়শ্রেণী:মেক্সিকো সিটির ফুটবল ক্লাব বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
নেত্রকোণা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৫৮নং আসন।  সীমানা নেত্রকোণা-২ আসনটি নেত্রকোণা জেলার নেত্রকোণা সদর উপজেলা ও বারহাট্টা উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ জালাল উদ্দিন তালুকদার বাংলাদেশ আওয়ামী লীগ ১৯৮৮ গোলাম রাব্বানী জাতীয় পার্টি ১৯৯১ আবু আব্বাস বাংলাদেশ জাতীয়তাবাদী দল ফেব্রুয়ারি ১৯৯৬আবু আব্বাস বাংলাদেশ জাতীয়তাবাদী দল জুন ১৯৯৬ ফজলুর রহমান খান বাংলাদেশ আওয়ামী লীগ ২০০১আবদুল মোমিন বাংলাদেশ আওয়ামী লীগ ২০০৪ উপ-নির্বাচন আবু আব্বাস বাংলাদেশ জাতীয়তাবাদী দল ২০০৮ আশরাফ আলী খান খসরু বাংলাদেশ আওয়ামী লীগ ২০১৪ আরিফ খান জয় বাংলাদেশ আওয়ামী লীগ ২০১৮ আশরাফ আলী খান খসরু বাংলাদেশ আওয়ামী লীগ২০২৪ আশরাফ আলী খান খসরু বাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন   জুলাই ২০০৪ সালে আব্দুল মোমিন মারা যান। অক্টোবর ২০০৪ সালের উপ-নির্বাচনে বিএনপির আবু আব্বাস নির্বাচিত হন।   ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে নেত্রকোণা-২  বিষয়শ্রেণী:নেত্রকোণা জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
জুলুম (আরবি: ظلم) আরবি ভাষা থেকে আগত একটি শব্দ যা দিয়ে নিষ্ঠুর ও অন্যায় শোষণ, নিপীড়ন ও অন্য কোনও অন্যায় কাজ নির্দেশ করা হয়, যার মাধ্যমে একজন ব্যক্তি হয় অন্যদেরকে তাদের অধিকার থেকে বঞ্চিত করে বা তাদের প্রতি তার নির্ধারিত দায়িত্ব পালন করে না। শব্দটি আরবি ছাড়াও তুর্কি, উর্দু ও বাংলা ভাষায় প্রচলিত।  ইসলামে ব্যাপক অর্থে জুলুম বলতে আল্লাহ (সৃষ্টিকর্তা), অন্য ব্যক্তি বা নিজের বিরুদ্ধে অন্যায় কাজ করাকে বোঝায়। তবে সাধারণত স্বৈরতান্ত্রিক শাসক কর্তৃক প্রজাদের উপর নিপীড়ন বোঝাতেই মূলত শব্দটি ব্যবহার করা হয়। ইসলামি রাজনৈতিক নিবন্ধ ও গ্রন্থগুলিতে জুলুমকে আদল তথা ন্যায়বিচারের বিপরীত ধারণা হিসেবে গণ্য করা হয়েছে। ইসলামি আইনব্যবস্থায় যা কিছু আইনি সীমা অতিক্রম করে, তাকে জুলুম বলা হতে পারে।  যে ব্যক্তি জুলুম করে, তাকে জালিম (ظالم) বলে।  ইসলামের দর্শনে অন্যায় বা নিষ্ঠুর আচরণ হল মানুষের আচরণ, সৃষ্টিকর্তা বা আল্লাহ-র নয়। ইসলামি ধর্মগ্রন্থ কুরআনের ১১ নং সুরার ১০১ নং আয়াতে লেখা আছে যে "আল্লাহ কারও প্রতি অন্যায় আচরণ করেন না। মানুষই মানুষের সাথে অন্যায় আচরণ করে।"  আরও দেখুন  নিপীড়ন (দুর্বলের উপর সবলের)   তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:আরবি শব্দ ও বাক্যাংশ বিষয়শ্রেণী:উর্দু শব্দ ও বাক্যাংশ বিষয়শ্রেণী:তুর্কি শব্দ ও শব্দসমষ্টি বিষয়শ্রেণী:বাংলা শব্দ ও বাক্যাংশ বিষয়শ্রেণী:কুরআনীয় শব্দ ও বাক্যাংশ
আশুতোষ শর্মা (জন্ম ১৫ সেপ্টেম্বর ১৯৯৮) একজন ভারতীয় ক্রিকেটার।  ১২ জানুয়ারি ২০১৮-এ ২০১৭-১৮ জোনাল টি-টোয়েন্টি লিগে মধ্যপ্রদেশের হয়ে তার টি-টোয়েন্টি অভিষেক হয়েছিল। তিনি ২০১৯-২০ বিজয় হাজারে ট্রফিতে মধ্যপ্রদেশের হয়ে ১৬ অক্টোবর ২০১৯-এ তার লিস্ট এ অভিষেক করেছিলেন। ২০২৩ সালের অক্টোবরে তিনি ১১ বলে টি-টোয়েন্টি ক্রিকেটে ভারতীয় খেলোয়াড়ের দ্রুততম ৫০ রানের রেকর্ডটি ভেঙে দেন।  আইপিএল ২০২৪- এর জন্য পাঞ্জাব কিংস তাকে ২০ লাখে কিনেছিল। ৪ এপ্রিল ২০২৪-এ গুজরাট টাইটানস বনাম তার আইপিএল অভিষেক হয়। ম্যাচ চলাকালীন, তিনি একজন প্রভাবশালী খেলোয়াড় হিসেবে ১৭ বলে ৩১ রানের একটি গুরুত্বপূর্ণ নক খেলেন কারণ পাঞ্জাব তাদের ইনিংসের শেষ প্রান্তে সফলভাবে ২০০ রান তাড়া করতে ত্বরান্বিত হয়েছিল।   তথ্যসূত্র    বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:রতলামের ব্যক্তি